KISKŐRÖS VÁROS POLGÁRMESTERE

ELŐTERJESZTÉS

(a Képviselő-testület 2010. július 21-i rendkívüli ülésére)

TÁRGY: A 2010. ÉVI KÖLTSÉGVETÉS MÓDOSÍTÁSA

Az államháztartás működési rendjéről szóló 292/2009. (XII.19.) Korm. rendelet 68. §. (1) bekezdése alapján, tekintettel a Város 2010. évi költségvetési rendeletének 13. §.-ára, a Képviselő-testület rendeletének módosításával az önkormányzat, valamint költségvetési szervei költségvetését megváltoztathatja. 
A költségvetési rendelet jelenlegi módosítását az alábbiak teszik szükségessé: 

A Magyar Államkincstár tájékoztatása alapján megtörtént az első félévi normatív, kötött felhasználású támogatások jóváhagyott összegeinek átvezetése.
A Város 451 eFt Könyvtári érdekeltségnövelő támogatást kapott, amelyet állománygyarapításra fordíthat.
A 2009. évi beszámolóhoz kapcsolódóan beépítettük a költségvetési befizetési kötelezettséget többlettámogatás miatt és költségvetési kiutalási igényt kiutalatlan támogatás miatt.
A prémiumévek program keretén belül 1.156 eFt támogatást kaptunk, amely a bevételi és kiadási előirányzatainkat is megemelte.
A Képviselő-testület az 55/2010. határozatában vállalta, hogy a „Kerékpárút-hálózat fejlesztése” című KÖZOP-2008-3.2. kódszámú pályázathoz 20.992 eFt önerőt biztosít, amelynek beépítése megtörtént kötvényforrás terhére.
A Művelődési ház füstelvezetésére és elektromos javítására további 1.663 eFt-ot, Petőfi tér 15. sz. nyílászáró cseréjére 800 eFt-ot, Jókai utca 34. épület bontására 752 eFt-ot, Szoborposztamensre 200 eFt előirányzatot vált szükségessé képeznünk.

A megszűnt VI. számú Szennyvíz-viziközmű Társulat költség hatékony gazdálkodásának köszönhetően a számlazárás miatti egyenleg átvezetés a felhalmozási bevételeinket, kiadásainkat növelte 44.391 eFt-tal.
A Képviselő-testület a 60/2010. határozatával döntött a Humán Szolgáltató Központ létszámkeretének 2010. július 01. napjától 0,25 fővel történő emeléséről, a 2010.évi többletkiadásokhoz - 165 eFt - fedezetet biztosítottunk.
Vis maior feladatok önerejére ár-és belvízfeladatokon belül elkülönítettünk 492 eFt-ot.

A Kiskőrös Városért Alapítvány elnökének kérésére - az alapító okiratra hivatkozva - a 2010. évi alapítványi támogatás összegét 405 eFt-tal megnöveltük.

A Város 2010. évi költségvetési rendeletének 11. §-ban átruházott hatáskörében a Művelődési, Közoktatási és Sport Bizottság összesen 532 eFt-tal támogatott 6 kistérségi oktatási programot, 7 non-profit szervezetet és a Városi Pedagógusnapot.
A módosítások következtében az általános tartalék és a 2010. évi működési hiány sem változott.
A fentiek alapján javasolom, hogy a Képviselő-testület Kiskőrös Város 2010. évi költségvetési rendeletének módosítását a rendelet-tervezetben foglaltak szerint fogadja el.

Kiskőrös 2010. július 14.                                                                          
Domonyi László sk.

